Document ID: 32012R0390

РЕГЛАМЕНТ ЗА ИЗПЪЛНЕНИЕ (ЕС) № 390/2012 НА КОМИСИЯТА
от 7 май 2012 година
за изменение на Регламент (ЕО) № 318/2007 за определяне на ветеринарно-санитарните условия за внос на някои птици в Общността и на съответните карантинни срокове
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), и по специално член 17, параграф 3, буква а) от нея,
като има предвид, че:
(1)
С Регламент (ЕО) № 318/2007 на Комисията (2) се определят ветеринарно-санитарните условия за внос на някои птици в Съюза, като едно от тези условия гласи, че птиците се внасят в Съюза само ако произхождат от трети страни или територии от същите, посочени в приложение I към регламента.
(2)
Филипините поискаха от Комисията да разреши вноса в Съюза на птици, отглеждани на закрито, от част от нейната територия в съответствие с Регламент (ЕО) № 318/2007. Експерти на Комисията проведоха инспекция във Филипините, за да се прецени дали изискванията относно ветеринарно-санитарните условия за отглеждането на такива птици и извършването на контрол са изпълнени от тази държава.
(3)
Филипините предоставиха подходящи гаранции относно спазването на правилата на Съюза, предвидени в Регламент (ЕО) № 318/2007, които се изискват за внос в Съюза на птици, отглеждани на закрито, от част от територията на тази държава, а именно столичния регион Манила (National Capital Region of Manila). Следователно тази част от територията на Филипините следва да бъде включена в списъка в приложение I към Регламент (ЕО) № 318/2007.
(4)
Поради това Регламент (ЕО) № 318/2007 следва да бъде съответно изменен.
(5)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
В приложение I към Регламент (ЕО) № 318/2007 се добавя следното вписване:
„3.
Филипини - столичен регион Манила (National Capital Region of Manila).“
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 май 2012 година.

Labels: 20
3
18
6